આ અંગે મળતી માહિતી અનુસાર સુરત જિલ્લાના પલસાણા તાલુકાનાં બલેશ્વર ગામે ઇકો ટેક્ષટાઇલ પાર્કમાં મિલન મીલમાં કમ્પાઉન્ડની અંદરની બાજુએ દીવાલની સાથે ચા ની લારી આવેલ છે. આ જગ્યા ઉપર મીલની બહાર કમ્પાઉન્ડ પાસે મનીષભાઇ કમલભાઈ હરીજન (25) (રહે,ચલથાણ,તા-પલસાણા) નાઓ ચા પીવા ગયા હતા તે દરમ્યાન દીવાલ સાથે અડતાની સાથે વીજ કરંટ લાગ્યો હતો. જેથી તેને ગંભીર હાલતમાં સારવાર માટે 108માં પલસાણાની ખાનગી હોસ્પીટલમાં લઈ જવામાં આવ્યો હતો. જ્યાં ફરજ પરના તબીબે તેને મૃત જાહેર કર્યો હતો. બનાવ અંગે પલસાણા પોલીસે અકસ્માત મોતનો ગુનો નોંધી આગળની કાર્યવાહી હાથ ધરી છે.